CELEX: 32012D0008(01)
Language: hr
Date: 2012-04-26 00:00:00
Title: 2012/259/EU: Odluka Europske središnje banke od 26. travnja 2012. o izmjeni Odluke ESB/2011/8 o postupcima za okolišnu te zdravstvenu i sigurnosnu akreditaciju za izradu euronovčanica (ESB/2012/8)

01/Sv. 14
            
            
               HR
            
            
               Službeni list Europske unije
            
            
               155
            
         32012D0008(01)
   
               L 126/14
            
            
               SLUŽBENI LIST EUROPSKE UNIJE
            
         ODLUKA EUROPSKE SREDIŠNJE BANKE
   od 26. travnja 2012.
   o izmjeni Odluke ESB/2011/8 o postupcima za okolišnu te zdravstvenu i sigurnosnu akreditaciju za izradu euronovčanica
   (ESB/2012/8)
   (2012/259/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 128. stavak 1.,
   uzimajući u obzir Statut Europskog sustava središnjih banaka i Europske središnje banke, a posebno njegov članak 16.,
   uzimajući u obzir Odluku ESB/2011/8 od 21. lipnja 2011. o postupcima za okolišnu te zdravstvenu i sigurnosnu akreditaciju za izradu euronovčanica (1), a posebno njezin članak 2. stavak 3. i članke 6. i 8.,
   budući da:
   
               (1)
            
            
               U skladu s člankom 12. stavkom 1. podstavkom 2. Statuta Europskog sustava središnjih banaka i Europske središnje banke Upravno vijeće delegiralo je Izvršnom odboru nadležnost za odlučivanje o akreditacijama na temelju članka 2. stavka 3. Odluke ESB/2011/8.
            
         
               (2)
            
            
               Postupak dodjeljivanja i obnavljanja okolišne te zdravstvene i sigurnosne akreditacije utvrđen u Odluci ESB/2011/8 trebalo bi izmijeniti kako bi se omogućila brža obrada zahtjeva za akreditaciju, time osiguravajući pravodobnu dodjelu ili obnovu akreditacije i olakšavajući administrativno opterećenje Izvršnom odboru Europske središnje banke (ESB-a).
            
         
               (3)
            
            
               U tom smislu Izvršnom odboru trebalo bi omogućiti daljnje delegiranje nadležnosti za donošenje odluka o rutinskom akreditiranju jednom svojem članu ili više svojih članova. Međutim, daljnje delegiranje neće obuhvaćati nadležnost za odobravanje izuzeća, odbijanje zahtjeva za akreditaciju, privremeno oduzimanje ili oduzimanje akreditacija.
            
         
               (4)
            
            
               Odluku ESB/2011/8 stoga bi trebalo izmijeniti na odgovarajući način,
            
         DONIJELO JE OVU ODLUKU:
   Članak 1.
   Izmjena
   Članak 2. stavak 3. Odluke ESB/2011/8 zamjenjuje se sljedećim:
   
      „3.   Izvršni odbor nadležan je za donošenje svih odluka koje se odnose na proizvođačevu okolišnu te zdravstvenu i sigurnosnu akreditaciju, uzimajući u obzir stajališta Odbora za novčanice, a o tome obavješćuje Upravno vijeće. Izvršni odbor može odlučiti dalje delegirati ovlasti za dodjelu i obnovu okolišne te zdravstvene i sigurnosne akreditacije jednom svojem članu ili više svojih članova na temelju članaka 6. i 8.”
   
   Članak 2.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije
   
   
      Sastavljeno u Frankfurtu na Majni 26. travnja 2012.
      
         
            Predsjednik ESB-a
         
         Mario DRAGHI
      
   
   
      (1)  SL L 176, 5.7.2011., str. 52.